

PROJEKTS uz 27.01.2023.

vēlamais datums izskatīšanai AK: 08.02.2023.

 domē: 22.02.2023.

sagatavotājs un ziņotājs: Nadežda Rubina

LĒMUMS

Ādažos, Ādažu novadā

2023. gada 22.februārī **Nr.**{{DOKREGNUMURS}}

**Par adrešu un īpašumu nosaukumu sakārtošanu objektiem Mežgarciema iela, Garciems**

Ar Ādažu novada pašvaldības domes 2022. gada 22. jūnijā lēmumu Nr. 291. “Par adrešu sakārtošanu Carnikavas pagastā” Īpašumu un infrastruktūras nodaļai tika uzdots līdz 2024. gada 31. decembrim organizēt adrešu sakārtošanas pasākumus Carnikavas pagastā, veicot to secīgi, un sākot ar objektiem Garciemā.

Pašvaldībā 20.10.2022. tika saņemts personas iesniegums (reģ. Nr. ĀNP/1-11-1/22/5290) ar lūgumu sakārtot adresi vienai no daudzdzīvokļu mājām Garciemā, gar Mežgarciema ielu, jo esošā adrese nav piesaistīta ielai, kas savukārt izraisa grūtības preču un pasta piegādātājiem, kā arī citiem klientiem.

Ādažu novada pašvaldības Adrešu sakārtošanas darba grupa (turpmāk – Darba grupa) izvērtēja ielai piegulošo objektu adreses, veica apsekošanu dabā un konstatēja, ka adreses lielai daļai objektu neatbilst Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) prasībām:

1) esošās adreses neatbilst faktiskajai situācijai, jo īpašumiem praktiski nav iespējams piekļūt no adresē minētās ielas;

2) objektu numerācija pie ielas nav secīga;

3) īpašumiem pie ielām nav adreses ar piesaisti ielas numuram, bet gan satur īpašuma nosaukumu, vai arī nav piešķirta vispār.

# Pašvaldības ieskatā adreses objektiem gar Mežgarciema ielu ir jāmaina, procesu veicot divās daļās darba apjoma dēļ - vispirms sakārtojot adreses ielas nepāra numuru pusē. Par plānotām izmaiņām adresācijā Darba grupa individuāli informēja iedzīvotājus un uzņēmumus, nosūtot 07.12.2022. uz to deklarētām dzīves vietām un juridiskajām adresēm paziņojumu (Nr. ĀNP/1-12-1/22/1907) “Par plānotu adrešu maiņu īpašumiem gar Mežgarciema ielu Garciemā (ielas nepāra numuru pusē)”, un izvietoja paziņojumus daudzdzīvokļu māju kāpņu telpās. Iedzīvotāju iebildumi un priekšlikumi pašvaldībā netika saņemti.

Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu vai likvidēt piešķirto adresi, ja tā neatbilst šo noteikumu prasībām.

Adresācijas noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu. Divu mēnešu laikā pēc ielu izveides un nosaukumu piešķiršanas tām pašvaldība pieņem lēmumu par iepriekš piešķirto adrešu maiņu, apbūvei paredzētās zemes vienības vai ēkas nosaukumu aizstājot ar numuru un piesaistot to ielas nosaukumam.

Adresācijas noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Adresācijas noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta rekomendācijai, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu, Adresācijas noteikumi” 2., 9., 15., 18.1., 20. punktu, domes 2022. gada 22. jūnijā lēmumu Nr. 291. “Par adrešu sakārtošanu Carnikavas pagastā”, kā arī Attīstības komitejas 08.02.2023. atzinumu, Ādažu novada pašvaldības dome

**NOLEMJ:**

1. Mainīt adreses adresācijas objektiem saskaņā ar sarakstu lēmuma pielikumā.
2. Likvidēt šādu īpašumu nosaukumus:

|  |  |
| --- | --- |
| **Īpašuma kadastra numurs** | **Īpašuma nosaukums** |
| 80520081298 | Garciema stacija 5 |
| 80520081297 | Garciema stacija 4 |
| 80520081299 | Garciema stacija 6 |
| 80520081296 | Garciema stacija 3A |
| 80520081295 | Garciema stacija 2 |
| 80520080277 | Žagatas |
| 80520081347 | Graudu skvērs |
| 80520080687 | Endži |
| 80520081329 | Bites |
| 80520080686 | Mežaraksti |
| 80520081078 | d/s Langa-3 Nr.156 |
| 80520080188 | Vaļu iela 157 |
| 80520081074 | Vaļu iela 136 |
| 80520080624 | d/s Langa-3 Nr.137 |
| 80520080555 | Roņu iela 93 |
| 80520080219 | d/s Langa-3, Roņu iela 92 |
| 80520080632 | Roņu iela 91 |
| 80520081537 | Roņu iela 90A |

1. Administratīvajai nodaļai šo lēmumu nosūtīt Valsts zemes dienestam e-adresē un Rīgas rajona tiesai uz e-adresi rigasrajons@zemesgramata.lv.
2. Nekustamā īpašuma nodaļai nedēļas laikā pēc lēmuma 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīves vietu.
3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazi.lv/adreses](http://www.adazi.lv/adreses), papildinot to ar šī lēmuma pielikumā norādītajām adresēm.
4. Pašvaldības izpilddirektora 1.vietniekam veikt lēmuma izpildes kontroli.

Pašvaldības domes priekšsēdētāja K.Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Izsniegt norakstus:*

*@ SAN, NĪN; IDR1*

N.Rubina

67443536